ড্রেসটি বানানোর পর ভাল করে দেখে নিবেন ঠিক মত ড্রেসটি হয়েছে কিনা! দর্জিকে একবার এর প্রয়োজনে কয়েকবার বলবেন আপনার পছন্দের ডিজাইনটির কথা। দর্জিদেরও উচিত একবার না বুঝলে প্রয়োজনে বারবার জিজ্ঞাসা করে বুঝে রাখা। মাপ সঠিক মত না হলে ড্রেস সঠিক মত হয় না, পরেও আরাম পাওয়া যায় না। জামার গলায় ও হাতে কাজ করে জামাটি গর্জিয়াস করতে পরেন যদি কিনা জামাটির নরমাল হয়। জামাতে যারা কাজ করাবেন তারা আগেই দর্জিকে বলে রাখুন হাতা ও জামার দুপাশ যেন খোলা রাখে। বেশ কয়েকদিন সময় নিয়ে ড্রেসটি তৈরি করতে দিবেন যাতে সমস্যা হলে ফিটিংসে সমস্যাটি তাড়াতাড়ি সমাধান করার সময় থাকে। আর এটাই হবে বুদ্ধিমানের কাজ। ড্রেসের ডিজাইনের উপর নির্ভর করে কোন ড্রেসে কতটুকু কাপড় লাগবে। নিজে যদি কাপড়ের সঠিক মাপ না জানেন তাহলে অবশ্যই পরিচিত কোন দর্জির সাথে আলাপ করে নিবেন। অনেক নরমাল টেইলার্স আছে ব্লাউজের কাজ হাতে নেন না। ভাল টেইলার্সরাও অর্ডার নেয়া প্রায় বন্ধ করে দিচ্ছে তাই যারা শাড়ির ব্লাউজ বানাতে দিবেন বলে ভাবছেন তারা আর না ভেবে জটপট বানাতে দিয়ে ফেলুন। হেলায় ফেলায় সময় নষ্ট না করে আজই অর্ডার দিয়ে আসুন।